Špiljska spužva

**Članak**

**Galerija**

**Scenarij**

**Špiljska spužva** epizoda je jedanaeste sezone serije "Spužva Bob Skockani". U ovoj epizodi, pretpovijesna špiljska spužva uzrokuje kaos u Bikini Dolini, a Spužva Bob je jedini koji može razgovarati s njim.

## Likovi

* Spužva Bob Skockani
* Spužvi Spužvi
* Eugen Kliještić
* Patrik Zvijezda
* Kalamarko Kraković
* Slavko
* Grga Grgeč
* Građani Bikini Doline
	+ Franjo
	+ Niko Perica
	+ Anica
	+ Sandra
	+ Darko
	+ Dinko
	+ Šime
	+ Tvrtko
	+ Silvestar

## Radnja

Jednog lijepog jutra, Spužva Bob i Patrik šetaju šumom u sklopu ranojutarnje gimnastike kako bi ostali zdravi. Spužva Bob otkrije ledenu špilju i odlučuje je istražiti. Patrik greškom pomisli da je led smrznuta poslastica i poliže ga, nakon čega mu se jezik zalijepi za led. Spužva Bob koristi vruću čokoladu da otopi led, iz kojeg izlazi prapovijesna špiljska spužva i, oduševljena zvukom škripanja Spužva Bobovih cipela, ušulja se u njegov ranac i dođe u njegovu kuću.

Spužva Bob odlazi u kupaonicu i istušira se. Spužvi Spužvi se sakrije u umivaonik, a Spužva Bob ga zamijeni za zrcalo. Odlazi u posebnu sobu gdje se odjene, a Spužvi Spužvi ulazi za njim, ali se rastuži jer su mu noge prevelike za cipele. Spužva Bob odlazi na posao, a Spužvi Spužvi ga slijedi. Pokušavajući oponašati Spužva Bobove pokrete, slučajno razbije poštanski sandučić, drvenu ogradu i vodoskok. Odlazi za njim na posao, ali se sakrije iza posuđa, prestrašen zvukom blendera.

G. Kliještić pozove Spužva Boba u blagovaonicu, gdje ga građani optuže za uništavanje njihove imovine. Spužva Bob se pokuša obraniti, ali policajac ga uhiti. Ostavljajući Kalamarka kao šefa, Kliještić odlazi za njima. Bijesni Kalamarko nailazi na Spužvi Spužvija i pomisli da je to Spužva Bob koji se vratio iz zatvora te mu naredi da napravi rakburgere. Spužvi Spužvi razbije bocu kečapa i brod slučajnog prolaznika. Gosti zamrze njegove rakburgere jer je umjesto mesa stavio kovane predmete. Grga Grgeč javlja na vijestima da je Spužva Bob poludio pa Spužvi Spužvi udari i njega.

U zatvoru, Spužva Bob objašnjava g. Kliještiću da je nevin, ali on mu ne vjeruje jer nitko ne izgleda kao on. Privučen zvukom škripanja, Spužvi Spužvi provaljuje u zatvor, a šokirani Kliještić shvati da je on uzrokovao kaos. Iznenada se pojavljuje Grga Grgeč i objašnjava da je Spužvi Spužvi prapovijesna špiljska spužva koja se smatrala izumrlom. Spužva Bob shvaća da je Spužvi Spužvi izgubljen i prestrašen te da mu treba razgovor s drugom spužvom. Zajedno s g. Kliještićem odlazi do gradske vijećnice na koju se Spužvi Spužvi popeo.

Spužva Bob se suočava sa Spužvijem i pokuša ga nagovoriti da se preda, ali on odbije. Utučen, Spužva Bob odlazi, a Spužvi Spužvi ga slijedi zbog zvuka škripanja cipela. Spužva Bob i Spužvi Spužvi plešu, a nakon toga on pokuša obući cipele, ali ne uspije pa se razljuti, počne udarati nogama po krovu vijećnice i sruši cijelu zgradu. Spužva Bob preklinje policajca da pusti Spužvija, ali ispostavi se da je gradu uštedio milijune jer se vijećnica trebala rušiti idućeg tjedna. Spužva Bob je oduševljen, a Grga Grgeč javlja na vijestima da se život u Bikini Dolini napokon vratio na staro.

## Zanimljivosti

### Činjenice

* Špilja na naslovnoj kartici vrlo je slična špiljama iz epizoda "Povratak prirodi", "Spužvahenge" i "Imitacijsko ludilo".
* Ovo je treća epizoda u kojoj se pojavljuje prapovijesna spužva. Prve dvije su "SB-129" i "Ugh".
* Ovo je četvrta epizoda u kojoj Spužva Bob odlazi u zatvor. Prve tri su "Zločinac", "Spužva Bobova zabava" i "Vožnja do suza".

### Ponavljajuće šale

* Spužvi Spužvi je oduševljen zvukom škripanja Spužva Bobovih cipela i posvuda ga slijedi.

*Za uređivanje galerije, kliknite ovdje.*

Špiljska spužva/Galerija

*Za uređivanje scenarija, kliknite ovdje.*

Špiljska spužva/Scenarij